Общинска избирателна комисия Гурково
РЕШЕНИЕ
№ 58 - МИ
Гурково, 28.09.2019
ОТНОСНО: Утвърждаване образец на бюлетини за общински съветници, кмет на община и кметове на кметства в община Гурково в бюлетините за гласуване на изборите за общински съветници и кметове на 27 октомври 2019 г. 
На основание чл. 87, ал.1, т.9, чл.421, чл. 422 от ИК и във връзка с решение №993-МИ от 07.09.2019 г. на ЦИК, ОИК Гурково

Р Е Ш И:
1.На основание чл.421 от ИК, приложение №100-МИ от изборните книжа за провеждане на местни избори 2019 г. и извършена регистрация на 5 (пет) кандидатски листи за общински съветници в Община Гурково:
УТВЪРЖДАВА образец на бюлетина за общински съветници в Община Гурково, (съгласно приложение №1, неразделна част от настоящото решение), която на лицевата страна съдържа:
Името на общината и номера на изборния район; наименованието „Бюлетина за общински съветници“; пълното или съкратеното наименование на партията или коалицията, посочено в заявлението й за регистрация, като абревиатурата за партия се изписва с „ПП“, а за коалиция – с „КП“; квадратче за поставяне на знак „Х" или „V", отразяващ волята на избирателя, в което е изписан поредният номер на партията или коалицията, който може да е до 100; кръгчета с изписани в тях поредни номера, броят на които отговаря на броя на членовете на общинския съвет, за поставяне на знак „X" или „V", отразяващ предпочитанието (преференцията) на избирателя за кандидат от кандидатска листа на партия или коалиция; номерът, изписан във всяко отделно кръгче, означава поредния номер, с който е регистриран кандидатът в кандидатска листа на партия или коалиция плюс 100; квадратче за поставяне на знак „X" или „V", отразяващ волята на избирателя, в което е изписано „Не подкрепям никого. Редовете на отделните партии, коалиции и инициативни комитети се отделят един от друг с плътна черна хоризонтална линия.  Името на общината и номерът на изборния район се изписват най-отгоре на бюлетината над наименованието „Бюлетина за общински съветници". 
2.На основание чл.422 от ИК, приложение №101-МИ и №103-МИ от изборните книжа за провеждане на местни избори 2019 г. и извършена регистрация на 4 (четири) кандидати за кмет на община в община Гурково, 3 (три) кандидати за кмет на кметство село Конаре и 3 (три) кандидати за кмет на кметство село Паничерево:
УТВЪРЖДАВА образец на бюлетина за кмет на община и за кметове на кметства в Община Гурково, (съгласно приложение №2, приложение №3 и приложение №4 неразделна част от настоящото решение), която на лицевата страна съдържа:
Името на общината, района или кметството и номера на съответния изборен район; наименованието „Бюлетина за кмет на община“, „Бюлетина за кмет на кметство“   пълното или съкратеното наименование на партията или коалицията, посочено в заявлението й за регистрация, като абревиатурата за партия се изписва с „ПП“, за коалиция – с „КП“; квадратче за поставяне на знак „Х“ или „V“, отразяващ волята на избирателя, в което е изписан поредният номер на партията или коалицията; имената на кандидата за кмет; квадратче за поставяне на знак „X" или „V", отразяващ волята на избирателя, в което е изписано „Не подкрепям никого"; празен ред между имената на кандидатите. Редовете на отделните партии и коалиции се отделят един от друг с празен ред и плътна черна хоризонтална линия. Името на общината и номерът на изборния район се изписват най-отгоре на бюлетината над наименованието „Бюлетина за кмет на община“, или „Бюлетина за кмет на кметство“.
Неразделна част от настоящето са Приложение №1, Приложение №2, Приложение №3 и Приложение №4.

Решението подлежи на оспорване в 3-дневен срок от обявяването му пред Централната избирателна комисия.

ЗАМ. ПРЕДСЕДАТЕЛ: ........................
                               / Ирина Тодорова /



СЕКРЕТАР: ..............................
                 / Андрей Андреев /



Решението е обявено на ......................., от ................. часа

